LAOAG CITY - Pinakawan ti ina ti Grade 1 pupil nga binato ti maestrana a rason a nag-blackeye ken nasugatan ti mata na idiay Solsona, Ilocos Norte.
Kinumpirmaran ni Brgy Chairman Edlberto Tagari ti Brgy Bubuos iti ili ti Solsona nga pinakawanen ni Mrs Belmalyn Tagama ti maestra a nangbato iti anak na a ni Mrs. Eva Rose Alcon iti naiwayat a saritaan nga inimatangan dagiti opisyal ti PTA ti Bagbag Elementary School ken sumagmamano nga opisyal ti barangay.
Segun ti ina ti ubing, nasagid ti puso na kalpasan a nagsubli-subli iti balay da ti nasao a maestra tapno dumawat ti pammakawan iti inaramid na.
Iti pay laeng naiwayat a saritaan,inkari ti maestra a saannan nga uliten ti inaramid na iti ubing ken inkari na pay nga uray siasinnu nga ubing ket awan ti dangran na.
Kabayatanna, in-inot met laengen nga agsubsubli iti normal a langa ti mata ti ubing kalpasan a tinaming ti maysa nga espesyalista ti mata.
Immuna iti daytoy ket inbatad ti eye specialist a nangtaming iti mata ti ubing a naimbag laengen ta saan a naapektaran ti nangisit a parte ti mata ti nasao a pupil.
Iti pannakairuar ti insidente iti Bombo Radyo ket naiget a kinondenarti publiko, saan laeng nga iti intero nga Ilocos Norte no di ket pay dagiti adda iti sabali apagilian nga agdengdengeg via live streaming.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn